પરંતુ રણમાં મીઠી વીરડી સમાન લાખણી તાલુકાના સરકારી ગોળીયા ગામે આવેલી ભુરગઢ પ્રાથમિક શાળામાં વિદ્યાર્થીઓને આકર્ષવા માટે અનેક પ્રોજેક્ટ શરૂ કરવામાં આવ્યા છે. શાળાના આચાર્ય ચિરાગભાઇ પટેલ દ્વારા શાળામાં છાત્રોની હાજરીની ટકાવારી વધારવા માટે અનોખો પ્રોજેક્ટ શરૂ કરવામાં આવ્યો છે. જે પ્રોજેક્ટ અંતર્ગત જે દિવસે શાળામાં વિદ્યાર્થિનીઓની સંખ્યા વધારે હોય તે દિવસે શાળાની તમામ વિદ્યાર્થીનીઓ જાતે પહેલી રિશેષમાં શાળામાં બ્લ્યુ (વાદળી) ધ્વજ ફરકાવે છે. જ્યારે વિદ્યાર્થીઓની સંખ્યા વધારે હોય ત્યારે વિદ્યાર્થીઓ જાતે પહેલી રિશેષમાં કેસરી ધ્વજ ફરકાવે છે.